Мектеп директорларының жалақысы артады – министр
DATE: 12:35, 19 Тамыз 2021 | GMT +5
TITLE: Мектеп директорларының жалақысы артады – министр
URL: https://kaz.inform.kz/news/mektep-direktorlarynyn-zhalakysy-artady-ministr_a3825835/
META: DATE: 12:35, 19 Тамыз 2021 | GMT +5
TOTAL WORDS: 132
AUTHOR(S):
TEXT: Бұл туралы «Білім және ғылым – елдің тұрақты дамуының кепілі» тақырыбындағы педагогтердің Республикалық тамыз конференциясының пленарлық сессиясында ҚР Білім және ғылым министрі Асхат Аймағамбетов мәлім етті, деп хабарлайды ҚазАқпарат тілшісі. «Қазіргі кезде мектеп басшылығының жалақы мәселесі өзекті болып тұр. Жалақының қазіргі деңгейіне қарап, бәсекеге қабілетті менеджерлер басшылық қызметке баруға қызықпайды. Жалпы, үздік педагогтар мектеп директоры немесе оқу ісінің меңгерушісі лауазымына бармай жатады», - деді Асхат Аймағамбетов. Осы орайда министр бұл бағытта тиісті өзгерістер керек екенін атап өтті. «Мектеп директорларының жалақысы ұстаздың еңбекақысынан төмен болатын жағдайлар жиі кездеседі. Бұл тұрғыда тәуекелдер деңгейі әртүрлі екені белгілі. Білім министрлігі мектеп директорларына жалақы төлеу жүйесіне өзгеріс енгізуді жоспарлап отыр», - деді ол. Бұдан бұрын хабарланғандай, биыл педагогтардың құқықтарын бұзу туралы жүзден астам өтініш қаралды. 2022 жылдың қаңтарында балабақша мен мектеп, колледж педагогтарының жалақысы 25 пайызға өседі
